Iechyd Y Cyhoedd, Cymru RHAN 1 Cyffredinol Enwi, dod i rym a dehongli 1 1 Enw’r Rheoliadau hyn yw Rheoliadau Diogelu Iechyd (Coronafeirws, Teithio Rhyngwladol) (Cymru) (Diwygio) (Rhif 6) 2020. 2 Daw’r Rheoliadau hyn i rym am 4.00 a.m. ar 22 Awst 2020. 3 Yn y Rheoliadau hyn, ystyr y “Rheoliadau Teithio Rhyngwladol” yw Rheoliadau Diogelu Iechyd (Coronafeirws, Teithio Rhyngwladol) (Cymru) 2020 . RHAN 2 Diwygio’r rhestr o wledydd esempt yn Atodlen 3 i’r Rheoliadau Teithio Rhyngwladol Ychwanegu Portiwgal at y rhestr o wledydd a thiriogaethau esempt 2 Yn Rhan 1 o Atodlen 3 i’r Rheoliadau Teithio Rhyngwladol (gwledydd a thiriogaethau esempt y tu allan i’r ardal deithio gyffredin), yn y lle priodol mewnosoder— Portiwgal . Darpariaeth drosiannol mewn cysylltiad â rheoliad 2 3 1 Mae paragraff (2) yn gymwys pan, yn union cyn 4.00 a.m. ar 22 Awst 2020— a oedd person (“P”) yn ddarostyngedig i ofyniad i ynysu yn rhinwedd y ffaith iddo gyrraedd Cymru o Bortiwgal, neu ar ôl bod ym Mhortiwgal, a b diwrnod olaf ynysiad P yw 22 Awst 2020 neu ddiwrnod ar ôl y diwrnod hwnnw. 2 Nid yw ychwanegu Portiwgal at Ran 1 o Atodlen 3 i’r Rheoliadau Teithio Rhyngwladol yn effeithio ar y gofyniad i ynysu fel y mae’n gymwys i P, nac ar y modd y pennir diwrnod olaf ynysiad P o dan y Rheoliadau Teithio Rhyngwladol. 3 Mae paragraff (4) yn gymwys pan fo person (“P”)— a yn cyrraedd Cymru am 4.00 a.m. ar 22 Awst 2020 neu wedi hynny, a b wedi bod ym Mhortiwgal o fewn y cyfnod o 14 o ddiwrnodau sy’n dod i ben â’r diwrnod y mae P yn cyrraedd Cymru. 4 At ddibenion rheoliadau 7(1) ac 8(1) o’r Rheoliadau Teithio Rhyngwladol, mae’r cwestiwn o ran a yw P wedi cyrraedd Cymru o wlad neu diriogaeth nad yw’n esempt neu ar ôl bod mewn gwlad neu diriogaeth o’r fath i’w bennu, mewn perthynas â Phortiwgal, drwy gyfeirio at ba un a oedd Portiwgal yn wlad nad yw’n esempt pan oedd P yno ddiwethaf (ac nid drwy gyfeirio at statws Portiwgal pan fo P yn cyrraedd Cymru). 5 Yn y rheoliad hwn, mae i “gofyniad i ynysu” yr ystyr a roddir gan reoliad 10(2) o’r Rheoliadau Teithio Rhyngwladol; ac mae cyfeiriadau at ddiwrnod olaf ynysiad P i’w dehongli yn unol â rheoliad 12 o’r Rheoliadau hynny. Hepgor gwledydd o’r rhestr o wledydd a thiriogaethau esempt 4 Yn Rhan 1 o Atodlen 3 i’r Rheoliadau Teithio Rhyngwladol (gwledydd a thiriogaethau esempt y tu allan i’r ardal deithio gyffredin), hepgorer— Awstria Croatia Trinidad a Tobago . Darpariaeth drosiannol mewn cysylltiad â rheoliad 4 5 1 Mae paragraff (2) yn gymwys pan fo person (“P”)— a yn cyrraedd Cymru am 4:00 a.m. ar 22 Awst 2020 neu wedi hynny, a b wedi bod mewn gwlad a restrir yn rheoliad 4 ddiwethaf— i o fewn y cyfnod o 14 o ddiwrnodau sy’n dod i ben â’r diwrnod y mae P yn cyrraedd Cymru, a ii cyn 4.00 a.m. ar 22 Awst 2020. 2 Mae P, yn rhinwedd y ffaith iddo fod yn y wlad honno, i’w drin at ddibenion rheoliadau 7(1) ac 8(1) o’r Rheoliadau Teithio Rhyngwladol fel pe bai wedi cyrraedd Cymru o wlad neu diriogaeth nad yw’n esempt, neu fel pe bai wedi cyrraedd ar ôl bod mewn gwlad neu diriogaeth o’r fath. RHAN 3 Diwygiadau amrywiol Diwygiadau i reoliad 9 (gofynion ynysu: esemptiadau) 6 Yn rheoliad 9(2) o’r Rheoliadau Teithio Rhyngwladol (gofynion ynysu: esemptiadau), yn lle “36” rhodder “38”. Diwygiadau i reoliad 10 (gofynion ynysu: eithriadau) 7 1 Mae rheoliad 10 o’r Rheoliadau Teithio Rhyngwladol (gofynion ynysu: eithriadau) wedi ei ddiwygio fel a ganlyn. 2 Hepgorer paragraff (4)(je) i (jg). 3 Hepgorer paragraff (8)(b) i (e). Diwygiadau i Atodlen 2 (personau esempt) 8 1 Mae Atodlen 2 i’r Rheoliadau Teithio Rhyngwladol (personau esempt) wedi ei diwygio fel a ganlyn. 2 Yn lle paragraff 9 rhodder— 9 Arolygydd neu syrfëwr llongau, a benodwyd o dan adran 256 o Ddeddf Llongau Masnach 1995 neu gan lywodraeth meddiant Prydeinig perthnasol fel y diffinnir “relevant British possession” yn adran 313(1) o’r Ddeddf honno, pan fo wedi teithio i’r Deyrnas Unedig yng nghwrs ei waith. 3 Ar y diwedd mewnosoder— 38 1 Person sy’n preswylio fel arfer yn y Deyrnas Unedig— a sy’n athletwr elît sy’n cymryd rhan mewn cystadleuaeth elît dramor, b sy’n darparu cymorth i athletwr elît mewn cystadleuaeth elît dramor neu fel arall yn ei hyfforddi, neu c sy’n gwasanaethu fel swyddog mewn cystadleuaeth elît dramor neu fel arall yn ymwneud â’i rhedeg, pan fo’r person wedi teithio i’r Deyrnas Unedig i ddychwelyd o’r gystadleuaeth elît dramor. 2 Yn y paragraff hwn— a ystyr “athletwr elît” yw person— i sy’n ennill bywoliaeth o gystadlu mewn camp, ii sy’n athletwr elît o fewn yr ystyr a roddir yn rheoliad 2 o Reoliadau Diogelu Iechyd (Cyfyngiadau Coronafeirws) (Rhif 2) (Cymru) 2020 , neu iii nad yw’n dod o fewn is-baragraff (i) neu (ii) sy’n cymryd rhan yng nghynghrair Pencampwyr UEFA neu gynghrair Europa; b ystyr “cystadleuaeth elît” yw cystadleuaeth chwaraeon y mae unrhyw un neu ragor o’r cyfranogwyr yn cystadlu ynddi— i i ennill bywoliaeth, neu ii i gymhwyso ar gyfer y Gemau Olympaidd, y Gemau Paralympaidd neu Gemau’r Gymanwlad, neu fel rhan o’r broses ddethol ar gyfer y Gemau Olympaidd, y Gemau Paralympaidd neu Gemau’r Gymanwlad; c ystyr “cystadleuaeth elît dramor” yw cystadleuaeth elît sy’n cael ei chynnal y tu allan i’r Deyrnas Unedig; ac mae person i’w drin fel pe bai wedi dychwelyd o gystadleuaeth o’r fath os yw’r person, o fewn y cyfnod o 14 o ddiwrnodau sy’n dod i ben â diwrnod olaf ynysiad y person, wedi bod mewn gwlad neu diriogaeth nad yw’n esempt at ddibenion cystadleuaeth o’r fath. Diwygiadau i Atodlen 4 (digwyddiadau chwaraeon penodedig) 9 1 Mae Atodlen 4 (digwyddiadau chwaraeon penodedig) wedi ei diwygio fel a ganlyn. 2 Yn lle paragraff 3 rhodder— 3 Dartiau— a Y Gorfforaeth Ddartiau Broffesiynol - Cyfres yr Haf; b Betfred World Matchplay Darts; c Y Gorfforaeth Ddartiau Broffesiynol - Uwch-gynghrair Unibet; d Y Gorfforaeth Ddartiau Broffesiynol -Y Daith Ddatblygu; e Y Gorfforaeth Ddartiau Broffesiynol -Y Daith Her; f Y Gorfforaeth Ddartiau Broffesiynol -Cyfres y Menywod; g Y Gorfforaeth Ddartiau Broffesiynol -Pencampwriaeth y Chwaraewyr; h Y Gorfforaeth Ddartiau Broffesiynol -Pencampwriaeth Ieuenctid y Byd. 3 Yn lle paragraff 10 rhodder— 10 Snwcer— a Pencampwriaeth Snwcer y Byd Betfred; b Taith Snwcer y Byd - Meistri Ewrop; c Taith Snwcer y Byd - Pencampwriaeth Agored Lloegr; d Taith Snwcer y Byd - Shoot Out; e Twrnamaint Snwcer Pencampwr y Pencampwyr Matchroom. 4 Yn y testun Cymraeg, yn lle paragraff 14 rhodder— 14 Bocsio— a Matchroom Fight Camp - Gornest Ryngwladol Pwysau Trwm; b Matchroom Fight Camp - Teitl Pwysau Trwm y Byd Cyngor Bocsio’r Byd; c Matchroom Fight Camp - Teitl Pwysau Ysgafn y Byd y Menywod Sefydliad Bocsio’r Byd. 5 Ar y diwedd mewnosoder— 15 Sboncen - Twrnamaint Sboncen Agored Manceinion 2020. 16 Bowlio Deg - Cwpan Weber Matchroom BetVictor. 17 Pŵl - Twrnamaint Pŵl Cwpan Mosconi Partypoker Matchroom. Vaughan Gething Y Gweinidog Iechyd a Gwasanaethau Cymdeithasol, un o Weinidogion Cymru Am 1.36 p.m. ar 21 Awst 2020